Skolēna darba lapa

Iepazīstieties ar tikumu sarakstu lejā un izvērtējiet:

* Kā katrs no tikumiem parādās vai neparādās video attēloto jauniešu uzvedībā?
* Ja neparādās: vai varētu parādīties labāk? Kas jauniešiem būtu jādara, lai īstenotu tikumu?
* Ja jums šķiet, ka kāds no tikumiem vispār neattiecas uz video, tad izdomājiet piemēru, kā šis tikums varētu parādīties digitālajā vidē.

Tikums: **atbildība** – griba un spēja paredzēt savas izvēles un rīcības sekas un rīkoties, respektējot cita cilvēka cieņu un brīvību.

Analīze:

Tikums: **centība** – čaklums, uzcītība, rūpība un griba jebkuru darbu veikt pēc iespējas mērķtiecīgāk, kvalitatīvāk un produktīvāk.

Analīze:

Tikums: **drosme** – izlēmība, baiļu pārvarēšana, rakstura stingrība, situācijas novērtēšana un cieņpilna rīcība, uzņēmība, centieni pēc taisnīgā un labā;

Analīze:

Tikums: **godīgums** – uzticamība, patiesums, vārdu un darbu saskaņa;

Analīze:

Tikums: **gudrība** – māka izmantot zināšanas labā veicināšanai savā un sabiedrības dzīvē;

Analīze:

Tikums: **laipnība** – vēlība, atsaucība pret citiem, pieklājība;

Analīze:

Tikums: **līdzcietība** – attīstīta empātija, vēlme iejusties otra pārdzīvojumos un aktīvs atbalsts;

Analīze:

Tikums: **mērenība** – rīcības un uzskatu līdzsvarotība, spēja nošķirt saprātīgas vēlmes no nesaprātīgām un atteikties no nevajadzīgā, atturēšanās no tā, kas traucē personas attīstību;

Analīze:

Tikums: **savaldība** – uzvedības un emociju izpausmju kontrole un vadība, respektējot savu un citu cilvēku brīvību, kā arī cienot sevi un citus;

Analīze:

Tikums: **solidaritāte** – savstarpējs atbalsts un rīcības saskaņotība, rūpes par savu, citu un kopīgu labumu, demokrātisks dialogs ar citiem;

Analīze:

Tikums: **taisnīgums** – godprātīga lemšana, cilvēktiesību un citu saprātīgu interešu un morāles normu ievērošana;

Analīze:

Tikums: **tolerance** – iecietība, vēlme izprast atšķirīgo (piemēram, cilvēka ārējo izskatu, veselības stāvokli, uzvedību, viedokli, ticību, paražas).

Analīze:

(*Definīcijas no 26.07.2016 MK noteikumiem 480 “Izglītojamo audzināšanas vadlīnijas un informācijas, mācību līdzekļu, materiālu un mācību un audzināšanas metožu izvērtēšanas kārtība”*)